ธัญญาเรศ เองตระกูล

ธัญญาเรศ เองตระกูล (สกุลเดิม: รามณรงค์; เกิด 26 พฤศจิกายน พ.ศ. 2519) ชื่อเล่น ธัญญ่า เป็นนักแสดงและพิธีกรลูกครึ่งไทย-อเมริกัน มีชื่อเสียงอย่างมากจากบทบาท "ผึ้ง" จากละครเรื่อง สามีตีตรา (2544) และ "นพนภา" จากละครเรื่อง แรงเงา (2555) เธอมีญาติที่เป็นนักแสดงด้วยกันคือ อริต์ตา รามณรงค์ และ แดนอรุณ รามณรงค์

 ประวัติ 
ธัญญาเรศเกิดวันที่ 26 พฤศจิกายน พ.ศ. 2519 ที่รัฐอินดีแอนา ประเทศสหรัฐอเมริกา บิดาคือสุรพันธ์ รามณรงค์ มารดาคือ Jacklin ซึ่งเป็นชาวอเมริกันพื้นเพครอบครัวของคุณพ่อ คือคุณปู่ของคุณธัญญ่านั้นเป็นชาวปากพนัง จังหวัดนครศรีธรรมราช ธัญญ่าเป็นลูกสาวคนกลาง ในจำนวนพี่น้องทั้งหมด 3 คน โดยพี่ชายคือ แดนนี่ อดีตนักร้องนำวงแรมเพจ และน้องสาวคือ ไมร่า เจ้าของแบรนด์เสื้อผ้าสำหรับเด็ก Charlotte Penderie ธัญญาเรศมีสมเกียรติ คุณานิธิพงศ์ เป็นผู้จัดการส่วนตัวแบนงาน !! "พิงค์กี้"-"สมเกียรติ" ให้สังคมตัดสิน - 7mth.com มีลูกพี่ลูกน้องคืออริต์ตา รามณรงค์ และหลานชาย  แดนอรุณ รามณรงค์ ลูกชายของแดนนี่

ช่วงประมาณ 4-6 ขวบ ครอบครัวของธัญญ่า ย้ายกลับจากสหรัฐอเมริกามาอยู่ประเทศไทย และเข้าวงการบันเทิงในช่วงชั้นประถม จากการชักชวนของญาติ ให้ไปร่วมรายการเซ็นทรัลบัณฑิตน้อย รวมถึงแสดงในละครสั้นของรายการ ทำให้เธอรู้สึกชอบในการแสดง จากนั้นเริ่มได้รับบทเด่นมากขึ้น ในละคร "ดวงใจแม่" ทางช่อง 5 จากนั้นเธอจึงมีงานแสดง ในละครโทรทัศน์อีกสามเรื่อง โดยหนึ่งในละครเหล่านั้นคือ ละครชุดเทียนนิรันดร์ รวมถึงมีงานถ่ายแบบ ในเสื้อผ้าของเด็กตามมา นอกจากนี้ยังมีงานโฆษณา โดยมีงานแป้งเด็กเซนต์ลุก เป็นผลงานโฆษณาชิ้นแรก ในอาชีพนักแสดงในช่วงวัยเด็ก ธัญญ่าหยุดงานในวงการบันเทิง ในช่วงที่เธอจบชั้นประถมปีที่ 6 เพราะรู้สึกเหนื่อยในการทำงาน และเริ่มต้นจัดฟัน"ธัญญ่า" แซวกลับ "แอน ทองประสม" กัดเพื่อนได้น่าตบ เผยเหตุที่ต้องดัดฟันก็เพราะเพื่อนคนนี้ sanook สืบค้นเมื่อ 7 พฤศจิกายน 2561 ตั้งแต่จบประถม 6 ถึงช่วงชั้นมัธยมปีที่ 2 ทำให้ไม่รับงานในวงการบันเทิง อีกทั้งในช่วงย้ายโรงเรียนเข้าชั้นมัธยมที่โรงเรียนมาแตร์เดอีวิทยาลัย ก็อยากให้เวลากับการเรียน ที่ต้องตั้งใจยิ่งขึ้นมากกว่า โดยเธอกลับเข้าสู่วงการบันเทิง อีกครั้งในช่วงที่เรียนชั้นม 3 โดยเริ่มจากโฆษณานมเมจิ

ธัญญาเรศจบการศึกษา ประถม 1-4 โรงเรียนจินดานุกูล, ประถม 5-6 โรงเรียนพระมหาไถ่, มัธยมโรงเรียนมาแตร์เดอีวิทยา, จบปริญญาตรี คณะนิเทศศาสตร์ ในสาขาโทรทัศน์และวิทยุกระจายเสียง มหาวิทยาลัยกรุงเทพ และจบปริญญาโท คณะวารสารศาสตร์และสื่อสารมวลชน ในสาขาการบริหารสื่อสารมวลชน มหาวิทยาลัยธรรมศาสตร์

จากนั้นจึงเป็นนางแบบวัยรุ่น ที่มีงานโฆษณาตามมาเป็นจำนวนมาก เช่น ลูกอมมายมินท์, น้ำยาโกรกผม, กูลิโกะ และฮานามิ ส่งผลให้เธอเป็นที่รู้จักขึ้นมาในวงกว้าง ธัญญ่ามีงานโฆษณาตามมาแบบโดดเด่นอีกชิ้นคือ ครีมเฮสลีน สโนว์ และเริ่มมีงานด้านแสดงติดต่อให้เข้าไปทดสอบหน้ากล้อง เช่น ภาพยนตร์ท่านขุนน้อยน้อย ซึ่งได้รับคำชมจากคุณภาพแต่ธัญญ่าประสบความสำเร็จในฐานะนางเอกภาพยนตร์เต็มตัวจากเรื่อง โจ๋ไม่โจ๋...หัวใจให้โจ๋คู่กับ สายฟ้า เศรษฐบุตร และจากภาพยนตร์เรื่องนี้นั่นเอง ทำให้บริษัทไฟว์สตาร์ สนับสนุนเธออย่างเต็มที่ในภาพยนตร์วัยรุ่นหลายเรื่อง ของทางไฟว์สตาร์ในช่วงนั้น โดยเธอเป็นที่จดจำจากภาพยนตร์วัยรุ่นมากมายที่เธอรับบทนางเอกนำในความทรงจำของวัยรุ่น ที่ผ่านช่วง กระโปรงบานขาสั้น แสดงคู่กับ ธรรม์ โทณะวณิก ที่ฮิตจนมีภาคต่อมาคือ กระโปรงบานขาสั้นภาค 2 (ตอน แอบดูบาบิคิว), ท่านขุนน้อย...น้อย,
โจ๋ไม่โจ๋...หัวใจให้โจ๋, ม 6/2 ห้องครูวารี ซึ่งมีภาคที่สองตามมา คือ ม 6/2 ห้องครูวารี เทอม 2, ประถม มัธยม เปรี้ยวอมหวาน, ผู้ชายหัวใจไม่พายเรือ, ดอกไม้ไนน์มากับขาหมู, ปาฏิหาริย์...โอม...สมหวัง และ ขอเก็บหัวใจเธอไว้คนเดียว หลังจากผ่านงานภาพยนตร์เป็นจำนวนมาก

ธัญญ่าเริ่มเข้าสู่วงการโทรทัศน์ ในช่วงประมาณปี พ.ศ. 2539 โดยมักจะได้รับบทนางเอกวัยรุ่น ที่น่ารัก เรียบร้อย สดใส เช่นเดียวกับภาพจดจำของผู้ชม ในงานด้านภาพยนตร์ของเธอ แต่สิ่งที่ทำให้เธอก้าวข้ามผ่านข้อจำกัดของดาราวัยรุ่น และเติบโตในฐานะนักแสดง ที่มีฝีมือเป็นที่ยอมรับ คือการรับบทร้ายมากขึ้น ที่ขัดต่อภาพพจน์ของเธอ ซึ่งรับบทบาทนางเอกใสใสมาตลอด อีกทั้งธัญญ่ายังมีภาพพจน์ของสาวน้อยแสนดี จากการวางตัวได้ดี เรียบร้อย และไม่มีข่าวเสียหายมาตลอด โดยเธอพลิกมารับบทที่แรงขึ้น ในละคร ทองประกายแสด และบทนางร้ายเต็มรูปแบบ ในละคร สามีตีตรา และจากการพลิกบทบาทมาเล่นบทร้ายสุดขั้ว แต่แฝงมิติทางการแสดงทำให้ตัวละครสุดร้ายในเรื่องพลิกมาได้รับความเห็นใจ จากความบีบคั้นของตัวละคร ในละครสามีตีตรานี้เอง ทำให้เธอคว้ารางวัลนักแสดงสมทบยอดเยี่ยมจากการประกาศรางวัลโทรทัศน์ทองคำ และ top star award ประจำปี 2001 มาครองทั้งสองสถาบัน นอกจากนี้ในปี 2006 เธอยังได้รับรางวัลนักแสดงสมทบยอดเยี่ยมอีกครั้ง จากการประกาศผล top star award จากละคร เรือนรักเรือนทาส รวมถึงละครเรื่อง สาปภูษา ที่เธอแสดงไว้อย่างยอดเยี่ยม ทำให้ได้รับการเสนอชื่อเข้าชิงสาขานักแสดงนำยอดเยี่ยม จากโทรทัศน์ทองคำ รางวัลนาฏราช คมชัดลึกอวอร์ด เฉลิมไทยอวอร์ด และ สตาร์เอนเตอเทนเมนท์อวอร์ด โดยเธอเป็นนักแสดงอีกคนหนึ่งที่รับบทร้ายและบทดี สลับกันไปมาอยู่เสมอ และแม้จะพลิกมาเล่นบทร้าย เธอก็กลับมาเป็นนางเอก ได้อย่างไม่ขัดตาในการแสดงรวมถึงบางครั้งก็รับบทพิเศษ ที่ร้ายและดีในเรื่องเดียวกันอย่างสาปภูษา และ พรายปรารถนา นอกจากงานด้านการแสดง ไม่ว่าจะเป็นภาพยนตร์ ละครโทรทัศน์ ถ่ายแบบ และงานโฆษณา ที่มีมาตั้งแต่ยังเป็นเด็กแล้ว เธอยังมีงานพิธีกร ในรายการผู้หญิงต้องรู้ ผู้หญิงถึงผู้หญิงสวย (ยุติออกอากาศไปแล้ว) และ ดาวน์ทาวน์ รายการวาไรตี้ท่องเที่ยว ซึ่งร่วมเป็นผู้ผลิตรายการเอง และเป็นพิธีกรร่วมกัน กับ พิตต้า ณ พัทลุง  ออกอากาศทุกวันหยุดนอกจากนี้งานมิวสิกวิดีโอ ชิ้นเด่นเด่นที่ผ่านมาของเธอ คือการเป็นนางเอกมิวสิกวิดีโอของ ธงไชย แมคอินไตย์ ในเพลงสุดฮิต เล่าสู่กันฟัง และเพลง เบอร์นี้...ไม่มีคนของเธอ ของ ปาน ธนพร สำหรับชีวิตในปัจจุบัน ยังคงมีผลงานในการแสดง โดยเฉพาะละครโทรทัศน์ งานพิธีกรและการถ่ายแบบ

 ชีวิตส่วนตัว 
ธัญญาเรศสมรสกับร้อยโทสัณชัย เองตระกูล บุตรของสมใจนึก กับนุชนารถ เองตระกูล เมื่อวันที่ 10 ธันวาคม พ.ศ. 2548 ที่อาสนวิหารอัสสัมชัญ  มีบุตรสาวคนเดียวชื่อ ลลียา เองตระกูล หรือลียา"น้องลียา" ลูกสาวธัญญ่า โตแล้วสวยทุกมุม เดิมธัญญาเรศนับถือศาสนาคริสต์นิกายโรมันคาทอลิก แต่ภายหลังได้เปลี่ยนไปนับถือศาสนาพุทธ โดยให้เหตุผลว่าตนชอบสวดมนต์และทำบุญ การประพฤติตนเช่นนี้ทำให้เธอมีสติในช่วงประสบปัญหาชีวิต

พ.ศ. 2553 ธัญญาเรศตกเป็นข่าวจากกรณีการเผยแพร่คลิปเสียงการสนทนาของตนเองกับสามี  ระบุว่าสัญชัยมีความสัมพันธ์กับสาวิกา ไชยเดช หรือพิ้งกี้ นักแสดงสาวที่มีข่าวก่อนหน้า จนกลายเป็นข้อพิพาทระหว่างกัน กระทั่งเดือนพฤษภาคม พ.ศ. 2561 สาวิกาและธัญญาเรศได้กลับมาร่วมงานกันอีกครั้งในงาน "เที่ยวให้สุด ปักหมุดแดนใต้" ซึ่งจัดโดยการท่องเที่ยวแห่งประเทศไทย ทั้งสองกล่าวว่าได้อโหสิกรรมต่อกันและไม่มีเรื่องหมางใจกันอีก

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2531  เทียนนิรันดร์  ช่อง 5 2536  ดวงใจแม่ ดวงใจ (คุณแดง) ช่อง 3 2539  ชีวิตเหมือนฝัน เมย์ 2540  เพื่อน กุลนรี  ช่อง 5 หวานใจ วี๊ด  ช่อง 3 2541  กามเทพผิดคิว แก้วใส สี่ไม้คาน แก้ว 2542  รักไร้พรมแดน กั๋มทิชา  ช่อง 7 คุณปู่ซู่ซ่า คุณย่าเซ็กซี่ ครูทิพย์ 2543  ดร.ครก นันทา  ช่อง 3 2544  สามีตีตรา สายน้ำผึ้ง ชุ่มทองกุล (ผึ้ง) ทองประกายแสด ทองประกาย ทิพย์ศรี / ทองดี  ช่อง 5 2545  มรดกหกคะเมน ไฉไล แก้ว แก้ว  ไอทีวี 2546  บ่วงเล่ห์เสน่หา ช่อชมพู (ช่อ)   ช่อง 3 รักพันลึก แม่มดยมุนา 2547  วังน้ำวน เพียงธาร พรายปรารถนา จุลจันทร์ คุณแม่รับฝาก เรียมจันทร์ 2548  วิญญาณหฤหรรย์ กระจ่างศรี 2549  เรือนรักเรือนทาส โฉมฉาย ผู้ใหญ่เห็ด กำนันหอย ผู้ใหญ่เห็ด 2550  สวัสดีคุณครู ครูระริน 2551  ถึงร้ายก็รัก ลลนี 2552  คุณแม่จำแลง ชัชชา สาปภูษา เจ้าสีเกด หน้ากากดอกซ่อนกลิ่น มาลีวรรณ 2553  สืบสวนป่วนรัก ครูพลอย 2555  แรงเงา นพนภา อภิบาลบดินทร์ (นภา) 2556  หลานสาวนายพล แพรทอง 2557  ดาวเคียงเดือน ดาราราย ทัศนัย ณ อยุธยา ร้ายรักพยัคฆ์กังฟู ฮูหยิน มาลีเริงระบำ รำเพย / โยทะกา 2558  ตามรักคืนใจ รัศมี วรรณพานิช 2559  เลือดรักทระนง พุดกรอง เลิศพาณิชย์ กุหลาบตัดเพชร ดาราวรรณ 2561   เกมเสน่หา วิสาขา  2562  แรงเงา 2 แรงเงาแรงแค้น นพนภา อภิบาลบดินทร์ (นภา) ด้ายแดง เจียเฟิง / ยุวดี ก่อเกียรติสถาพร (มหามงคล) 2563  ฟ้าฝากรัก ญาดา 2566  กรงดอกสร้อย อรอาภา (เจ้าอร) 

 ผู้จัดละคร 
 ดอนบ้านดอยปอยบ้านทุ่ง ไทยรัฐทีวี (2566)
 Deep Night The Series GMM 25 (2567)

 ภาพยนตร์ 
 โจ๋ไม่โจ๋หัวใจให้โจ๋ (2535)
 ท่านขุนน้อยน้อยแห่งสยาม (2536)
 หล่อ ซ่า เซอร์กับเธอผู้หวานใจ (2536)
 แดดร้อน ลมแรง ความรักกำลังจะมา (2536)
 กระโปรงบานขาสั้น (2536)
 ม.6/2 ห้องครูวารี (2537)
 กระโปรงบานขาสั้น เทอม 2 ตอน แอบดูบาร์บีคิว (2537)
 ประถม มัธยม เปรี้ยวอมหวาน (2538)
 ขอเก็บหัวใจเธอไว้คนเดียว (2538)
 ผู้ชายหัวใจไม่พายเรือ (2538)
 ม.6/2 ห้องครูวารีเทอม 2 (2539)
 ดอกไม้ไนน์มากับขาหมู (2539)
  ยุกยิกหัวใจหยิกกัน (2540)
 ปาฏิหาริย์โอม+สมหวัง (2541)

 ละครสั้น 
 พ.ศ.  เรื่อง  รับบท  ตอน  ออกอากาศ ไม่ทราบปี  3 ซี้ 3 เส้าไม่เจ๊าแต่จ๊าบ||align="center"|  || || rowspan = "1"|
|-
| rowspan = "1" align = "center"| 2559 ||align = "center"| Club Friday The Series 7 เหตุเกิดจากความรัก เอ้   รักออนไลน์ จีเอ็มเอ็ม 25 2561  ศึกสองแสบ||align="center"| ฟ้าใส || || rowspan = "1"|ช่องวัน 31
|-
| rowspan = "1" align = "center"| 2564 ||align = "center"| เมียยืนหนึ่ง หมิว   ยูทูบ 2567  ''Deep Night The Series มาดามเฟรญ่า   จีเอ็มเอ็ม 25

 ซิตคอม 
 บริษัทหรรษา มหาชน คู่กับ ลีโอ พุฒ
 เป็นต่อ (รับเชิญตอนคริสต์มาส) ช่อง 3
 ผู้กองเจ้าเสน่ห์ (รับเชิญตอนแผลเก่า) ช่อง 3

 มิวสิกวิดีโอ 
 เธอลำเอียง ของ อริสมันต์ พงษ์เรืองรอง  (2532)
 ยากยิ่งนัก  ของ เรนโบว์ (2535)
 พบรัก ของ เรนโบว์ (2535)
 เขิน ของ เรนโบว์ (2535)
 ลมหายใจของความคิดถึง ของ เรนโบว์ (2535)
 แบเบอร์ ของ แซ้งค์ ปฏิวัติ เรืองศรี (2536)
 เล่าสู่กันฟัง ของ ธงไชย แม็คอินไตย์     (2544)
 สายเกินไป ของ ภูธเนศ หงษ์มานพ (2540)
 เบอร์นี้...ไม่มีคนของเธอ ของ ปาน ธนพร (2551)
 ยิ่งชังยิ่งเก็บไปฝัน  ของ ตั๊กแตน ชลดา (2549)

 ผลงานเพลง 
 ทางรัก (ประกอบละครเรื่อง แก้ว)
 วันที่อ่อนไหว (ประกอบละครเรื่อง แก้ว)
 ถ้อยคำ (ประกอบละครเรื่อง แก้ว)

 พิธีกร 
โทรทัศน์
 ผู้หญิงถึงผู้หญิงสวย ช่อง 3 (รับเชิญ)
 ผู้หญิงต้องรู้ ช่อง 3
 Dowtown ช่อง 5 ร่วมกับ พิตต้า ณ พัทลุง
 ชิงร้อยชิงล้าน ซันไชน์ เดย์ ช่อง 3 ร่วมกับ ปัญญา นิรันดร์กุล (รับเชิญ)
 ตื่นมาคุย ร่วมกับ วุฒิธร มิลินทจินดา
 Dowtown Family ช่อง อมรินทร์ทีวี 34 ร่วมกับ อริต์ตา รามณรงค์ และ แดนอรุณ รามณรงค์
 คุยแซ่บ Show ช่องวัน 31 ร่วมกับ ปิยะวัฒน์ เข็มเพชร
 สวย รวย แซ่บ ช่อง จีเอ็มเอ็ม 25 ร่วมกับ อุบลวรรณ บุญรอด, สกาวใจ พูนสวัสดิ์, สุจิรา อรุณพิพัฒน์ และ ณปภา ตันตระกูล
 Ladies Tip "เลดี้ทิป" ช่อง อมรินทร์ทีวี 34
 ซุปตาร์พาฟิน ช่อง จีเอ็มเอ็ม 25 ย้ายจากรายการเดิม ฟินตามฝัน..วันซุปตาร์ ช่องวัน 31 ร่วมกับ เอกชัย เอื้อสังคมเศรษฐ
 พ.ศ. 2563 :
 รายการ ถามสุดซอย (ผลิตโดย รวมหัว ทีวี) ทุกวันจันทร์ - ศุกร์ เวลา 22:20 - 23:00 น. ทางช่อง Nation TV (หมายเลข 22) ร่วมกับ ดารณีนุช โพธิปิติ, พรหมพร ยูวะเวส, ภูวนาท คุนผลิน, นภัส ธีรดิษฐากุล (เริ่มวันพุธ​ที่ 1 กรกฎาคม 2563 - 23 กุมภาพันธ์ 2564)
 รายการ ถามสุดซอย Weekend (ผลิตโดย รวมหัว ทีวี) ทุกวันเสาร์ - อาทิตย์ เวลา 22:40 - 23:15 น. ทางช่อง Nation TV (หมายเลข 22) ร่วมกับ ดารณีนุช โพธิปิติ, พรหมพร ยูวะเวส, ทศวรรษ ทะสุวร, ศรราม เทพพิทักษ์, ภูวนาท คุนผลิน (เริ่มวันเสาร์ที่ 3 ตุลาคม 2563 - 28 กุมภาพันธ์ 2564)
 พ.ศ. 2564 : รายการ Smart Lady ชีวิตคิดบวก ทุกวันเสาร์ - อาทิตย์ เวลา 10:00 - 11:00 น. ทางช่อง จีเอ็มเอ็ม 25 ร่วมกับ พริมรตา เดชอุดม, อัฐริญญา อึ้งศิลป์ศรีกุล (เริ่มวันเสาร์ที่ 9 มกราคม - 26 ธันวาคม 2564)
 พ.ศ. 2565 : รายการ เป็นเรื่องใหญ่ (ผลิตโดย รวมหัว ทีวี) ทุกวันจันทร์ - ศุกร์ เวลา 17:15 - 18:00 น. ทางช่อง JKN18 (หมายเลข 18) ร่วมกับ ภูวนาท คุนผลิน, กรุณพล เทียนสุวรรณ (เริ่มวันจันทร์ที่ 14 กุมภาพันธ์ - 29 เมษายน 2565)

ออนไลน์
 พ.ศ. 2564 : รายการ ทางช่อง YouTube:เมียยืนหนึ่ง

 พากย์เสียง 
 Pirates of the Caribbean: The Curse of the Black Pearl พากย์เป็น เอลิซาเบ็ธ สวอร์น

 รางวัล 
 ปี รายการประกาศรางวัล รางวัลผลรางวัล ผลงาน 2545 ท็อปอวอร์ด 2001  ดาราสมทบหญิงยอดเยี่ยม ได้รับรางวัลสามีตีตรา รางวัลโทรทัศน์ทองคำ ครั้งที่ 16  ดารานำหญิงดีเด่น  เสนอชื่อเข้าชิง  สตาร์เอนเตอร์เทนเมนต์อวอร์ดส 2002 ครั้งที่ 1 ผู้แสดงสมทบหญิงยอดเยี่ยม ได้รับรางวัลรางวัลเมขลา ครั้งที่ 21 ผู้แสดงประกอบหญิงดีเด่น  เสนอชื่อเข้าชิง ผู้แสดงนำหญิงดีเด่น ทองประกายแสด 2547 ท็อปอวอร์ด 2003  ดาราสมทบหญิงยอดเยี่ยม  เสนอชื่อเข้าชิง (ไม่ติด 1 ใน 5) บ่วงเล่ห์เสน่หา 2550 ท็อปอวอร์ด 2006  ดาราสมทบหญิงยอดเยี่ยม ได้รับรางวัลเรือนรักเรือนทาส รางวัลโทรทัศน์ทองคำ ครั้งที่ 21  ดาราสนับสนุนหญิงดีเด่น  เสนอชื่อเข้าชิง  สตาร์เอนเตอร์เทนเมนต์อวอร์ดส 2006 ครั้งที่ 5  ผู้แสดงสมทบหญิงยอดเยี่ยม ได้รับรางวัล 2552สยามดารา สตาร์ส ปาร์ตี้ 2009  ร้ายได้ใจ  เสนอชื่อเข้าชิง สาปภูษา ดารานำหญิงยอดเยี่ยมสาขาละครโทรทัศน์ 2553 คมชัดลึก อวอร์ด ครั้งที่ 7  นักแสดงนำหญิงยอดเยี่ยม รางวัลโทรทัศน์ทองคำ ครั้งที่ 24  ดารานำหญิงดีเด่น สตาร์เอนเตอร์เทนเมนต์อวอร์ดส 2009 ครั้งที่ 8  ผู้แสดงนำหญิงยอดเยี่ยม รางวัลนาฏราช ครั้งที่ 1  นักแสดงสมทบหญิงยอดเยี่ยม เฉลิมไทย จอแก้ว อวอร์ด ครั้งที่ 1  นักแสดงหญิงในบทนำแห่งปี (ละครประเภทชีวิต) 2555 Real Parenting Magazine Mother of the Year 2012 ได้รับรางวัล 2556 บันเทิง 108 มือตบจอมฉมังแห่งปี 2555 แรงเงา MThai Top Talk-About 2012 Top Talk About Lady ท็อปอวอร์ด 2012 ดาราสมทบหญิงยอดเยี่ยม ดาราเดลี่ เดอะ เกรท อวอร์ดส์ ครั้งที่ 2 นักแสดงสีสันที่สุดแห่งปี คมชัดลึก อวอร์ด ครั้งที่ 10  นักแสดงสมทบหญิงยอดเยี่ยม  เสนอชื่อเข้าชิง  The Nine Fever Awards ครั้งที่ 1 Drama Queen Fever ได้รับรางวัล รางวัลโทรทัศน์ทองคำ ครั้งที่ 27  ดาราสนับสนุนหญิงดีเด่นรางวัลนาฏราช ครั้งที่ 4 ทีมนักแสดงยอดเยี่ยม นักแสดงสมทบหญิงยอดเยี่ยม รางวัลพิฆเนศวร ครั้งที่ 2  นักแสดงสมทบหญิงดีเด่น ได้รับรางวัลเคน-เจนี่ ซิวนักแสดงนำดีเด่น รางวัลพิฆเนศวร 2556 สยามดารา สตาร์ส อวอร์ดส์ 2013 นักแสดงสมทบยอดเยี่ยม สาขาละครโทรทัศน์ ได้รับรางวัลรางวัลเมขลา ครั้งที่ 25 นักแสดงสมทบหญิงดีเด่น ประเภทยอดนิยม นักแสดงสมทบหญิงดีเด่น ประเภทมหานิยม  เสนอชื่อเข้าชิง 2560 คมชัดลึก อวอร์ด ครั้งที่ 14 นักแสดงสมทบหญิงยอดเยี่ยม เลือดรักทระนง 2561 รางวัลราษฎร์บัณฑิต ประจำปี 2561 การแสดงและการละครดีเด่น ได้รับรางวัล เกมเสน่หา

 อ้างอิง 

 แหล่งข้อมูลอื่น 
 ธัญญาเรศ รามณรงค์ nangdee.com
 ธัญญาเรศ รามณรงค์-Taimove 
 ธัญญา บล็อกเกอร์
 อินสตาแกรม ธัญญา ธัญญาเรศ

หมวดหมู่:ชาวไทยเชื้อสายอเมริกัน
หมวดหมู่:พุทธศาสนิกชนชาวไทย
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ผู้ประกาศข่าวช่อง 18
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21